Նախկին պատգամավորի խոսքով՝ Հայաստանն իր հերթին պետք է ողջամիտ քաղաքականություն վարի: Հարցին՝ արդյոք ի վերջո այս ամենը չի՞ հանգեցնի նրան, որ Հայաստանի պես փոքր երկրներն ընտրության առաջ կանգնեն բևեռների միջև, Թևան Պողոսյանը պատասխանեց. «Եթե հնարավորություն ունենային, մեզ վաղուց կկանգնեցնեին ընտրության առաջ: Նրանք բոլորն էլ ցանկացել են, որ Հայաստանը լինի իրենց կողմից, բայց ինչպե՞ս են ստիպելու, զենքո՞վ. մենք մեր սկզբունքներից չենք հրաժարվում: Մենք այնքան խելոք պետք է լինենք, որ չընկնենք այս ծուղակը, մենք մեր շահերով պետք է առաջնորդվենք՝ նրբորեն շրջանցելով ծուղակները, մանևրելով՝ հանուն մեր շահերի»: